b'\n_START_ARTICLE_\nTenzorius\n_START_PARAGRAPH_\nTenzorius yra geometrinis objektas, susidedantis i\xc5\xa1 sumos komponen\xc4\x8di\xc5\xb3, kurios yra transformuojamos pagal tiesinius s\xc4\x85ry\xc5\xa1ius. Tenzori\xc5\xb3 pavyzd\xc5\xbeiai yra vektorius, skaliaras, matrica. Elementar\xc5\xabs tenzorini\xc5\xb3 operacij\xc5\xb3 pavyzd\xc5\xbeiai yra skaliarin\xc4\x97 sandauga, vektorin\xc4\x97 sandauga ir tiesinis operatorius.\n_START_SECTION_\nIstorija\n_START_PARAGRAPH_\nPirm\xc4\x85 kart\xc4\x85 matematinius objektus, turin\xc4\x8dius \xc5\xa1iuolaikin\xc4\x97s tenzoriaus s\xc4\x85vokos savybes 1758 metais panaudojo Leonardas Oileris, apra\xc5\xa1ydamas kietojo k\xc5\xabno inercijos momentus sukamajame jud\xc4\x97jime. Kiet\xc5\xb3j\xc5\xb3 k\xc5\xabn\xc5\xb3 deformacij\xc5\xb3 apra\xc5\xa1ymui skirtas abstrakcijas, turin\xc4\x8dias dabartinio deformacij\xc5\xb3 tenzoriaus prasm\xc4\x99 pirmasis \xc4\xafved\xc4\x97 pranc\xc5\xabz\xc5\xb3 matematikas Ogiustenas Lui Ko\xc5\xa1i 1822 metais. Deformacij\xc5\xb3 tenzorius tuo ypatingas, kad yra matematinis objektas, turintis akivaizd\xc5\xbei\xc4\x85 fizikin\xc4\x99 prasm\xc4\x99._NEWLINE_\xc5\xbdod\xc4\xaf tenzorius pirm\xc4\x85 kart\xc4\x85 1846 panaudojo Viljamas Rovanas Hamiltonas. Tik tuo metu terminas rei\xc5\xa1k\xc4\x97 visai k\xc4\x85 kit\xc4\x85, nei dabartin\xc4\x97 jo vartojama prasm\xc4\x97. \xc5\xa0iuolaikin\xc4\xaf tenzoriaus apibr\xc4\x97\xc5\xbeim\xc4\x85 pateik\xc4\x97 vokie\xc4\x8di\xc5\xb3 mokslininkas Voldemaras Foichtas 1898 metais. Tenzorinio skai\xc4\x8diavimo metodik\xc4\x85 i\xc5\xa1vyst\xc4\x97 Gregorio Ricci-Curbasto kartu su savo mokiniu Tullio Levi-Civita 1892 metais i\xc5\xa1leistame darbe. Tuometinis \xc5\xa1ios metodikos pavadinimas buvo \xe2\x80\x9eabsoliutus diferencialinis skai\xc4\x8diavimas\xe2\x80\x9c.\n_START_SECTION_\nSavyb\xc4\x97s\n_START_PARAGRAPH_\nTenzorius, nelygus nuliui vienoje koordina\xc4\x8di\xc5\xb3 sistemoje bus nelygus nuliui ir kitoje.'